CELEX: C2005/155/43
Language: el
Date: 2005-06-25 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 8ης Απριλίου 2005, στην υπόθεση T-401/03, Deirdre McCabe κατά Επιτροπής των Ευρωπαϊκών Κοινοτήτων (Υπάλληλοι — Πρόσληψη — Δοκιμασία στην Eurostat — Απόλυση κατά το πέρας της δοκιμασίας — Αίτηση ακυρώσεως — Αγωγή αποζημιώσεως — Προηγούμενη διοικητική ένσταση — Απαράδεκτο)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/22
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 8ης Απριλίου 2005
   στην υπόθεση T-401/03, Deirdre McCabe κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Πρόσληψη - Δοκιμασία στην Eurostat - Απόλυση κατά το πέρας της δοκιμασίας - Αίτηση ακυρώσεως - Αγωγή αποζημιώσεως - Προηγούμενη διοικητική ένσταση - Απαράδεκτο)
   (2005/C 155/43)
   Γλώσσα διαδικασίας: η γαλλική
   Στην υπόθεση T-401/03, Deirdre McCabe, τέως δόκιμος υπάλληλος της Επιτροπής των Ευρωπαϊκών Κοινοτήτων, κάτοικος Mondorf-les-Bains (Λουξεμβούργο), εκπροσωπούμενος από τους M. Spandre και B. Zammitto, δικηγόρους, κατά Επιτροπής των Ευρωπαϊκών Κοινοτήτων (υπάλληλοι: J. Currall και H. Kraemer, επικουρούμενοι από τον B. Wägenbaur, δικηγόρο, με τόπο επιδόσεων στο Λουξεμβούργο), με αντικείμενο, αφενός, αίτηση περί ακυρώσεως της αποφάσεως της Επιτροπής, της 25ης Αυγούστου 2003, με την οποία απολύεται ο προσφεύγων κατά το πέρας της περιόδου δοκιμασίας του, και, αφετέρου, επιδίκαση αποζημιώσεως, το Πρωτοδικείο (πέμπτο τμήμα), συγκείμενο από τους H. Legal, πρόεδρο, P. Lindh και V. Vadapalas, δικαστές, γραμματέας: H. Jung, εξέδωσε στις 8 Απριλίου 2005 διάταξη με το ακόλουθο διατακτικό:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Κάθε διάδικος φέρει τα δικαστικά του έξοδα.
            
         
      (1)  ΕΕ C 35 της 7.2.2004.